als_Latn ron_Latn tur_Latn
Zgjedhjet e vitit 2013 nuk jane kusht per Shqipërinë per marrjen e statusit te vendit kandidat dhe vendimi per kete mund te merret edhe përpara qershorit, ne rast se plotësohen tre kushtet e vendosura nga Komisioni Europian.
Ky ka qene qëndrimi i ministrit te Jashtem, Edmond Panariti, i cili i ka bere edhe njëherë thirrje klases politike shqiptare te arrije konsensusin per keto ligje. I ftuar ne emisionin e mëngjesit, ZIP, z. Panariti foli edhe per nacionalizmin shqiptar, qe se fundmi është bere shkak edhe per reagime te vendeve fqinje, duke theksuar se ai furnizohet me se shumti edhe nga kriza ekonomike. Duke komentuar procesin e zëvendësimit te ambasadoreve te Shqipërisë ne disa shtete, apo edhe emërimet e reja, kryediplomati e cilësoi ate si normal, edhe pse paksa te vonuar per disa çështje proceduriale.
als_Latn als_Latn